Netflix a dat lovitura cu Lupin. Serialul franţuzesc a depăşit The Queen’s Gambit sau Bridgerton.
Lupin a devenit cel mai urmărit serial franțuzesc pe Netflix. Filmul bazat pe o carte din 1905 a fost urmărit în 70 milioane gospodării. Lupin a depășit alte seriale de succes – Bridgerton sau The Queen’s Gambit.
Netflix a dat o nouă lovitură, cu un serial franțuzesc de această dată.Lupin, povestea unui jaf în cinci episoade, a depășit la audiență alte ecranizări de succes de pe Netflix, Bridgerton și The Queen’s Gambit. Netflix proiectează că serialul franțuzesc va fi urmărit în 70 de milioane de gospodării din toată lumea în primele 28 de zile de la lansare, mai mult decât Bridgerton, 63 de milioane de gospodării, sau The Queen’s Gambit, 62 de milioane gospodării.Lupin e primul serial franțuzesc care pătrunde în top 10 din SUA, iar în Franța și alte zeci de țări din lume e pe primul loc în trending. Cel mai vizionat serial din istoria Netflix rămâne The Witcher, urmărit în peste 76 de milioane de gospodării.